**ΕΝΟΤΗΤΑ 4**

**ΑΝΤΙΚΕΙΜΕΝΟ**

Το πρόσωπο, το ζώο, το πράγμα στο οποίο μεταβαίνει η ενέργεια του υποκειμένου

**ΜΟΡΦΕΣ ΑΝΤΙΚΕΙΜΕΝΟΥ**

1. **Ουσιαστικό**: Ο Γιώργοςέλυσε **την άσκηση**.
2. **Αντωνυμία**: **Την** συναντήσαμε στο δρόμο.
3. **Επίθετο**: Οι δυνατοίεκμεταλλεύονται **τους αδύναμους.**
4. **Μετοχή**: Είδαμε **έναν μεθυσμένο** στον δρόμο
5. **Δευτερεύουσα πρόταση (με ή χωρίς άρθρο** (ισοδυναμεί με όνομα):

* Μουείπαν **ότι είχε φύγει.**
* Του ζήτησε **να τον βοηθήσει.**
* Δεν ξέρουμε **αν θα έρθει μαζί μας.**

1. **Προθετικό σύνολο**: Μάλωσε **με τους γονείς** της**.**
2. **Άλλα μέρη του λόγου ή φράσεις με άρθρο**: Δεν έμαθε ποτέ **το γιατί.**

**ΜΟΝΟΠΤΩΤΑ – ΔΙΠΤΩΤΑ ΡΗΜΑΤΑ**

**ΜΟΝΟΠΤΩΤΑ**: Τα μεταβατικά ρήματα που χρειάζονται ως συμπλήρωμα ένα μόνο αντικείμενο.

Το αντικείμενο των μονόπτωτων ρημάτων μπορεί να είναι:

α) **σε αιτιατική:** Το σχολείο μας οργάνωσε **εκδήλωση** για το περιβάλλον.

β) **σε γενική:** **Του** φώναξα, αλλά δεν με άκουσε.

γ) **εμπρόθετο** (με τις προθέσεις με, σε από και αιτιατική): Φώναξα **στον Πέτρο**, αλλά δεν με άκουσε.

**ΔΙΠΤΩΤΑ:** Τα μεταβατικά ρήματα που χρειάζονται ως συμπλήρωμα δύο αντικείμενα (το **άμεσο** και το **έμμεσο**), που μπορεί να βρίσκονται στις εξής πτώσεις:

α) **σε αιτιατική και γενική (ή εμπρόθετο)** (το άμεσο είναι αυτό που βρίσκεται στην αιτιατική και το έμμεσο αυτό που βρίσκεται στη γενική ή είναι εμπρόθετο)

* **Μου** ζήτησε **συγγνώμη**.
* Είπε **σ’ εμένα ψέματα.**

β) σε **αιτιατική και τα δύο** (η αιτιατική του προσώπου είναι το άμεσο, εκτός αν αυτή μπορεί να αντικατασταθεί από εμπρόθετο. Αν και οι δύο αιτιατικές είναι πράγματα τότε το άμεσο είναι αυτό που δεν μπορεί να αντικατασταθεί από εμπρόθετο)

* Ο καθηγητής εξετάζει **τους μαθητές** (άμεσο) **Ιστορία** (έμμεσο).
* Ο καθηγητής διδάσκει **τον Νίκο** (στον Νίκο, έμμεσο) **κιθάρα** (άμεσο).
* Φόρτωσε **το αυτοκίνητο** (άμεσο) άχρηστα **πράγματα** (με άχρηστα πράγματα, έμμεσο).

γ) όταν το αντικείμενο είναι **δευτερεύουσα πρόταση** (ειδική, βουλητική, πλάγια ερωτηματική) ισοδυναμεί με αιτιατική. Όταν η πρόταση είναι αναφορική και έχει πρόθεση μπροστά ισοδυναμεί με το εμπρόθετο αντικείμενο. Στις περιπτώσεις αυτές ισχύουν όσα αναφέρθηκαν πιο πάνω για το άμεσο και το έμμεσο αντικείμενο. π.χ.

* **Μου** (έμμεσο) ομολόγησε **πως είχε κάνει λάθος**. (άμεσο)
* Ζήτησε **συγγνώμη** (άμεσο) **από όσους είχε προσβάλει με τα λόγια του.** (έμμεσο)

**ΕΣΩΤΕΡΙΚΟ Ή ΣΥΣΤΟΙΧΟ ΑΝΤΙΚΕΙΜΕΝΟ:** Το αντικείμενο που έχει την ίδια ρίζα με το ρήμα ή έχει συγγενική σημασία προς αυτό.

* **Έφαγε** το **φαγητό** τουμε όρεξη.
* Σήμερα **γράψαμε διαγώνισμα** στηΧημεία**.**
* **Χόρεψε** τον **καλαματιανό** (χορό).

**ΠΡΟΣΟΧΗ:** Κάποια ρήματα συντάσσονται με δύο αιτιατικές από τις οποίες η μία δεν είναι αντικείμενο, αλλά **κατηγορούμενο του αντικειμένου**.

* Εξέλεξαν **τον Μιχάλη *πρόεδρο*** (κατηγορούμενο)τηςτάξης**.**

Μερικές φορές κοντά στα ρήματα υπάρχει μια γενική που δεν είναι αντικείμενο, αλλά **γενική προσωπική** (φανερώνει το πρόσωπο που δέχεται ωφέλεια ή βλάβη από την ενέργεια του ρήματος)

* Να **μου** (για χάρη μου) προσέχεις τα παιδιά.
* **Σου** είναι πολύ στενό το φόρεμα.